Otto Furholt

Otto Furholt (1921–2005) var en norsk folkemusiker (hardingfele), kjent som en av Agders mest betydningsfulle folkemusikere.Agder-slåttar i toppklasse anmeldt av NRK (11.9.2005)

Furholt studerte hos Georg Brobakken og hans bror Torvald Brobakken, og vant sin første kappleik i Arendal i 1935.  
Han ble æresmedlem i Landslaget for Spelemenn i 1980, og mottok Kongens fortjenstmedalje i gull seks år senere (1986).  Med Halvdan Furholt og Ragnhild Furholt utkom Agderkrullar (1981).Ragnhild Furholt  på folknorth.org Han medvirket på utgivelsen Folkemusikk fra Agder (Grappa, 1995), Meisterspel (Heilo, 1997), samt Slåtter på vandring (Etnisk musikklubb, 2003).  Kollegaen Vidar Lande utga Otto Furholt - slåttar (Kristiansand spelemannslag, 1984) med 124 stubber fra Setesdal, Telemark og Agder, samlet av Furholt siden 1960.  Et andre bind utkom (2001).

Han var medlem i Kristiansand spelemannslag og fikk 2.-plass i sin klasse så sent som på Landskappleiken 1998.Landskappleiken, Kongsberg 1998  Furholt var også med på romani-treffet på Herefoss med blant annet Erik Bye, Willy Andresen og Annbjørg Lien i 2002.
Etter hans bortgang ble der avholdt en minnekonsert på Rysstad med deltakelse av Vidar Lande, Gunnar Stubseid, spelemannslaget Knut Heddis Minne, Hauk Buen, Leif Rygg, og 
Halvdan Furholt.Flott minnekonsert etter Otto Furholt  fra aust-agder.musikk.no (12.8.05)

 Referanser 

Kategori:Norske folkemusikere
Kategori:Norske fiolinister
Kategori:Kongens fortjenstmedalje i gull
Kategori:Personer fra Birkenes kommune